Majster MS

thumb|Monogram Majtra M. S. z obrazu Vzkriesenia

**Majster MS** alebo **Majster M. S.** bol gotický až ranno-renesančný maliar a sochár činný v Banskej Štiavnici na začiatku 16. storočia.

## Životopis
O jednom z najvýznamnejších tvorcov pôsobiacich na našom území nemáme takmer žiadne konkrétne informácie. Jediným jeho známym dielom je oltár, ktorý sa podľa posledných výskumov nachádzal v kostole Panny Márie v Banskej Štiavnici (neskôr prebudovanom na Starý zámok). Ten obsahoval pôvodne osem obrazov retabula (oltárneho nadstavca) a minimálne tri sochy. Okrem sôch sa do dnešných dní zachovalo iba sedem obrazov, z ktorých šesť je dnes mimo Slovenska. Je pravdepodobné, že Majster M. S. mal v Banskej Štiavnici výtvarnú dielňu.

Nie je známe ani jeho meno, jedine monogram M. S. Historici umenia niekedy spojujú tohto autora s Jörgom Breu starším z Augsburgu. Iní uvádzajú Majstra M. Z. (spomínaného aj ako Matthäus Zaisinger (1498–1555), mníchovského rytca a zlatníka. Ďalším tvorcom spojovaným s Majstrom M. S. a teda možným majstrom banských miest je istý Sebastián, uvádzaný v štiavnickej listine datovanej rokom 1507.

## Dielo
Oltárne obrazy boli pôvodne umiestnené z vonkajšej strany oltárnej skrine, vysokej tri a pol metra a širokej dovedna päť metrov. Boli teda viditeľné pokiaľ bol oltár v uzavretej polohe. Zobrazujú osem udalostí zo života Ježiša Krista:

* *Zvestovanie*, dnes stratené
* *Navštívenie*, dnes v  Múzeu krásneho umenia v Budapešti
* *Narodenie*, dnes vo Svätom Antone, jediný z obrazov na Slovensku
* *Klaňanie troch kráľov*, dnes v Palais des beaux-arts v Lille vo Francúzsku (od konca 19. storočia)
Dolná časť pašiového cyklu, všetky dnes v Kresťanskom múzeu v Ostrihome:
* *Olivová hora* 
* *Nesenie kríža* 
* *Ukrižovanie* 
* *Zmŕtvychvstanie*
Dochované sochy:
* *Madona*, dnes v kostole svätej Kataríny v Banskej Štiavnici
* *Svätá Katarína* dnes v Slovenskom banskom múzeu
* *Svätá Barbora* dnes v Slovenskom banskom múzeu


Master MS, Marten Schwartz - The Visitation, from Selmecbánya - Google Art Project.jpg|Navštívenie
Master MS Birth of Jesus (1500-1510).jpg|Narodenie
Master M S - The Adoration of the Magi - WGA14338.jpg|Klaňanie troch kráľov
Master M S - The Mount of Olives - WGA14339.jpg|Olivová hora
Master M S - Christ Carrying the Cross - WGA14340.jpg|Nesenie kríža
Master M S - The Crucifixion - WGA14343.jpg|Ukrižovanie
Master M S - The Resurrection - WGA14346.jpg|Zmŕtvychvstanie


## Referencie


## Literatúra
* Meister M. S., autor Genthon István, Berlín, 1932
* 450 Jahre Meister M. S., autor Radocsay Dénes, Budapešť, 1957
* Tanulmányok a Keresztény Múzeumban II. : M. S. mester zászlai, autor Mojzer Miklós, Művészettörténeti Értesítő, 1965
* M.S. mester passióképei az esztergomi Keresztény Múzeumban, by Mojzer Miklós, Budapešť, Magyar Helikon, Corvina Kiadó Vállalat, 1976 
* Paintings of the Passion by Master M.S. in the Christian Museum of Esztergom, autor Miklos Mojzer, anglický preklad Lili Halapy, ISBN 9789632073576
* "Magnificat anima mea Dominum" M S Mester Vizitáció-képe és egykori selmecbányai főoltára, catalog Kiállítási, Budapešť,, Magyar Nemzeti Galéria, 1997
* "Gemartert ward under Poncio Pylato.", autor Eörsi Anna
* Megjegyzések M S mester Kálváriájának ikonográfiájához. Művészettörténeti Értesítő XLVII. 1998, 199-213. oldal
* "Magnificat anima mea Dominum", by Végh János, M S mester Vizitáció-képe és egykori selmecbányai főoltára Új Művészet, VIII. évf. 10-11. sz. 1997. október-November, 20-22. oldal

## Iné projekty

## Externé odkazy
*Majster M. S., biografia a obrazy, hung-art.hu, anglicky
*"Stretnutie Panny Mrie a svätej Alžbety", kniha o maľbe, maďarsky
*Fotografia modelu oltára s maľbami Majstra M. S.
*Fotografie sôch v Slovenskom banskom múzeu

Kategória:Slovenskí maliari
Kategória:Slovenskí rezbári
Kategória:Slovenskí sochári
Kategória:Narodenia v 15. storočí
Kategória:Úmrtia v 16. storočí
Kategória:Banská Štiavnica
Kategória:Gotickí maliari
Kategória:Renesanční maliari
Kategória:Gotickí sochári
Kategória:Renesanční sochári